Fjármálaeftirlitið varar fólk við fyrirtækinu Midway Management frá Hong Kong . Fyrirtækið hefur samkvæmt tilkynningu FME sett sig í samband við íslenska aðila og boðið bandarísk hlutabréf til sölu . Midway Management hefur hins vegar ekki leyfi til að bjóða upp á slíka þjónustu hér á landi . Á vef fyrirtækisins kemur fram að fyrirtækið hafi verið stofnað árið 2010 . Þá kemur fram á LinkedIn síðu sama félags að hjá fyrirtækinu starfi milli 200 og 500 manns . Á samfélagsmiðlinum LinkedIn er þó ekki að finna marga sem skrá sig sem starfsmenn fyrirtækisins . Vefur félagsins ber þess lítil merki að hér sé um stórt fyrirtæki með fjölda starfsmanna . Þvert á móti gefur vefsíðan annað til kynna . Vefurinn sem er ritaður á brotinni ensku . „ Skattar , lög og aðrir hluti sem vitnað er í á þessari mögnuðu síðu eru grundvallar upplýsingar og miðast eingöngu við túlkun Midway Management á reglum sem eru til í tíma og rúmi og ætti því ekki að túlka sem áreiðanleg ráð sem er fagmannlegt , “ er dæmi um þær upplýsingar sem finna má á vef fyrirtækisins sé þeim snarað með beinum hætti yfir á íslensku . Sé vefsvæði fyrirtækisins skoðað í gegn vefsafn má sjá að lénið hefur verið skráð síðan 2013 að minnsta kosti . Þá var eigandi þess sölusíða fyrir lén . Engar upplýsingar virðist vera að finna á netinu um fyrirtækið sem eru eldri en frá árinu 2018 . Vefsíða fyrirtækisins hefur verið sett upp eftir lok maí árið 2018 . Hvenær nákvæmlega er ekki ljóst . Í apríl síðastliðnum var Midway Management til umræðu á vefnum Reddit í flokk sem heitir Scamslayers . Þar varar notandi við fyrirtækinu og segir það að öllum líkindum svindl .